CELEX: 32022R0462
Language: et
Date: 2022-03-16 00:00:00
Title: Komisjoni rakendusmäärus (EL) 2022/462, 16. märts 2022, millega nähakse ette üleminekuperiood kaitstud geograafilise tähise „Λουκάνικο Πιτσιλιάς“ (Loukaniko Pitsilias) (KGT) kasutamiseks

23.3.2022   
               
               
                  ET
               
               
                  Euroopa Liidu Teataja
               
               
                  L 94/1
               
            
         KOMISJONI RAKENDUSMÄÄRUS (EL) 2022/462,
         16. märts 2022,
         millega nähakse ette üleminekuperiood kaitstud geograafilise tähise „Λουκάνικο Πιτσιλιάς“ (Loukaniko Pitsilias) (KGT) kasutamiseks
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 15 lõiget 1,
         ning arvestades järgmist:
         
                     (1)
                  
                  
                     Küprose ametiasutused tegid 15. septembri 2017. aasta kirjas komisjonile ettepaneku näha ette üleminekuperiood nimetuse „Λουκάνικο Πιτσιλιάς“ (Loukaniko Pitsilias) kasutamiseks ettevõtjale Γρηγορίου Β.Ε. Λτδ (Grigoriou B.E. Ltd), kes tõestas riikliku vastulausete ja vastuväidete menetluse käigus, et on toodet registreeritud nimetusega identse nimetuse all seaduslikult turustanud üle viie aasta. Küprose ametiasutused juhtisid tähelepanu sellele, et kõnealune ettevõtja kuulub Küprose lihatoodete ühendusse, kes esitas nimetuse „Λουκάνικο Πιτσιλιάς“ (Loukaniko Pitsilias) registreerimise taotluse kohta riigi tasandil vastuvõetava vastuväite, mille pädev asutus tagasi lükkas. Võttes arvesse asjaolu, et kõnealune ettevõtja täitis määruse (EL) nr 1151/2012 artikli 15 lõikes 1 sätestatud tingimusi, palusid Küprose ametiasutused, et Euroopa Komisjon annaks ettevõtjale üleminekuperioodi võimaluse.
                  
               
                     (2)
                  
                  
                     Oma rakendusmäärusega (EL) 2021/154 (2) kandis komisjon nimetuse „Λουκάνικο Πιτσιλιάς“ (Loukaniko Pitsilias) (KGT) kaitstud päritolunimetuste ja kaitstud geograafiliste tähiste registrisse, andmata ettevõtjale Γρηγορίου B.Ε. Λτδ (Grigoriou B.E. Ltd) Küprose ametiasutuste ettepanekule vastavat artikli 15 lõikes 1 sätestatud üleminekuperioodi. Rakendusmäärus (EL) 2021/154 jõustus 2. märtsil 2021.
                  
               
                     (3)
                  
                  
                     1. märtsi 2021. aasta kirjas tuletasid Küprose ametiasutused komisjonile meelde 15. septembri 2017. aasta kirjas sisalduvat ettepanekut üleminekuperioodi kohta.
                  
               
                     (4)
                  
                  
                     Komisjon vastas kirjaga 4. mail 2021. aastal, paludes Küprose ametiasutustel täpsustada ja põhjendada taotletud üleminekuperioodi pikkust.
                  
               
                     (5)
                  
                  
                     28. septembri 2021. aasta kirjas märkisid Küprose ametiasutused, et nad peavad asjakohaseks viieaastase üleminekuperioodi kehtestamist. Ettevõtja Γρηγορίου B.Ε. Λτδ (Grigoriou B.E. Ltd) oli seaduslikult turustanud enam kui kümme aastat enne kaitstud geograafilise tähise registreerimist toodet, millel on rakendusmäärusega (EL) 2021/154 registreeritud nimetusega sama nimetus. Kavandatud üleminekuperioodi andmine võimaldaks ettevõtjal oma tegevust uut olukorda arvesse võttes kohandada ja ümber korraldada.
                  
               
                     (6)
                  
                  
                     Küprose ametiasutuste esitatud teabe kohaselt ei järgi kõnealune ettevõtja spetsifikaati ning asjaomast nimetust kasutades rikub ta seega määruse (EL) nr 1151/2012 artikli 13 lõiget 1.
                  
               
                     (7)
                  
                  
                     Ettevõtja Γρηγορίου B.Ε. Λτδ (Grigoriou B.E. Ltd) vastab seega määruse (EL) nr 1151/2012 artikli 15 lõikega 1 ette nähtud tingimustele, et saada üleminekuperiood kasutamaks jätkuvalt tootenimetust, mille all toodet turustati. Seepärast tuleks ette näha viieaastane üleminekuperiood, mille jooksul võib ettevõtja Γρηγορίου Β.Ε. Λτδ (Grigoriou B.E. Ltd) kasutada kaitstud nimetust „Λουκάνικο Πιτσιλιάς“ (Loukaniko Pitsilias).
                  
               
                     (8)
                  
                  
                     Kuna nimetus on kaitstud alates 2. märtsist 2021, mis on rakendusmääruse (EL) 2021/154 (millega nimetus „Λουκάνικο Πιτσιλιάς“ (Loukaniko Pitsilias) (KGT) registreeriti) jõustumise kuupäev, tuleks kaitstud nimetuse kasutamise loa ajalist kehtivust laiendada tagasiulatuvalt kuni nimetatud kuupäevani.
                  
               
                     (9)
                  
                  
                     Käesoleva määrusega ettenähtud meetmed on kooskõlas põllumajandustoodete kvaliteedipoliitika komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Ettevõtjal Γρηγορίου B.Ε. Λτδ (Grigoriou B.E. Ltd) on lubatud kasutada nimetust „Λουκάνικο Πιτσιλιάς“ (Loukaniko Pitsilias) üleminekuaja jooksul kuni 1. märtsini 2026. Kõnealust üleminekuperioodi kohaldatakse tagasiulatuvalt alates 2. märtsist 2021.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja liikmesriikides vahetult kohaldatav kooskõlas aluslepingutega.
            Brüssel, 16. märts 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 343, 14.12.2012, lk 1.
         
            (2)  Komisjoni 3. veebruari 2021. aasta rakendusmäärus (EL) 2021/154, millega registreeritakse kaitstud päritolunimetuste ja kaitstud geograafiliste tähiste registris nimetus „Λουκάνικο Πιτσιλιάς“ (Loukaniko Pitsilias) (KGT) (ELT L 46, 10.2.2021, lk 4).